<b>שאלה </b>מה יאמר אדוננו ירום הודו במעשה שהיה שראובן מת והניח אחריו בן קטן והשאיר לו בית אחד ויקר מקרה כי הרעב היה בארץ כי היתה שנת בצורת ויוקר השערים ולכן עמדו בית דין הזמן ומכרו בית זה לקרוב היתום לפרנסו שלשה חדשים כי כבד הרעב וקרבו קנאה וכתב על זה שטר בב"ד ונתחייב לת ליתום פרנסת שלשה חדשים והלך היתום אצל קרובו ולא עברו ימים ומת היתום לאחר שפרנסו שני חדשים ולאחר כן קם יורש היתום הנז' והלך והחזיק בבית היתום הנז' ובנה בה במקום אחד וכאשר ידעו מזה בית דין הזמן ואמרו לו שזה שבנה לאו כלום שהרי הבית הוא לקרוב היתום עבור פרנסתו שלשה חדשים טען היורש שלא פרנסו כלל ושלא הוצרך לזה ואז הקרוב הביא עדים איך פרנס את היתום ב' חדשים ומת היתום ולא השלים החדש השלישי יורינו רבינו הדין בזה ויבא שכמ''ה: